CELEX: 32006R1252
Language: hu
Date: 2006-08-18
Title: A Bizottság 1252/2006/EK rendelete ( 2006. augusztus 18. ) a 796/2006/EK rendeletnek azon tagországok jegyzéke tekintetében történő módosításáról, amelyekben a 2006. augusztus 31-ig tartó időszakban megkezdik a vaj pályázati eljárás keretében történő felvásárlását

19.8.2006   
            
            
               HU
            
            
               Az Európai Unió Hivatalos Lapja
            
            
               L 227/40
            
         
      A BIZOTTSÁG 1252/2006/EK RENDELETE
   
   (2006. augusztus 18.)
   a 796/2006/EK rendeletnek azon tagországok jegyzéke tekintetében történő módosításáról, amelyekben a 2006. augusztus 31-ig tartó időszakban megkezdik a vaj pályázati eljárás keretében történő felvásárlását
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a tej- és tejtermékpiac közös szervezéséről szóló, 1999. május 17-i 1255/1999/EK tanácsi rendeletre (1),
   tekintettel a vajnak az intervenciós ár 90 %-áért történő felvásárlásának felfüggesztéséről és a 2006. augusztus 31-ig tartó időszakban a pályázati eljárás keretében történő felvásárlásának megkezdéséről szóló, 2006. május 29-i 796/2006/EK bizottsági rendeletre (2) és különösen annak 2. cikke (2) bekezdésére,
   mivel:
   
               (1)
            
            
               A 796/2006/EK rendelet az 1255/1999/EK rendelet 6. cikke (1) bekezdésének harmadik albekezdésével összhangban megindította a vaj pályázati eljárás keretében történő felvásárlását a 2006. augusztus 31-ig tartó időszakban.
            
         
               (2)
            
            
               A Lettország és a Cseh Köztársaság által szolgáltatott legújabb információk alapján a Bizottság megállapította, hogy a vaj piaci ára két egymást követő héten keresztül az intervenciós ár 92 %-a alatt volt. Ezért ezekben a tagállamokban meg kell indítani a pályázati eljárás keretében történő intervenciós felvásárlást. Következésképpen ezeket a tagországokat fel kell venni a 796/2006/EK rendeletben megállapított jegyzékbe.
            
         
               (3)
            
            
               Ezért a 796/2006/EK rendeletet ennek megfelelően módosítani kell,
            
         ELFOGADTA EZT A RENDELETET:
   1. cikk
   A 796/2006/EK rendelet 2. cikke (1) bekezdésének helyébe a következő szöveg lép:
   
      „(1)   Az 1255/1999/EK rendelet 6. cikke (1) bekezdésének harmadik albekezdésében előírtak szerint a vaj pályázati eljárás keretében történő felvásárlását 2006. augusztus 19-től31-ig a következő tagállamokban kell megindítani a 2771/1999/EK rendelet 3a. szakaszában előírt feltételeknek megfelelően: Cseh Köztársaság, Spanyolország, Írország, Lettország, Lengyelország és Portugália.”
   
   2. cikk
   Ez a rendelet az Európai Unió Hivatalos Lapjában való kihirdetése napján lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2006. augusztus 18-án.
      
         
            a Bizottság részéről
         
         Jean-Luc DEMARTY
         
         
            mezőgazdasági és vidékfejlesztési főigazgató
         
      
   
   
      (1)  HL L 160., 1999.6.26., 48. o. A legutóbb az 1913/2005/EK rendelettel (HL L 307., 2005.11.25., 2. o.) módosított rendelet.
   
      (2)  HL L 142., 2006.5.30., 4. o.